હાલના સમયે પગારની કોઇ વ્યાખ્યા નહિ હોવાથી તેનો ફાયદો કંપનીઓ લઇ રહી છે અને કર્મચારીઓને ગેરલાભ થઇ રહ્યો છે. કંપનીઓ કર્મચારીઓની કુલ સેલેરીમાં બેઝિક વત્તા ડીએ 10 ટકાથી 30 ટકા જેટલું રાખે છે. બાકીનો હિસ્સો એલાઉન્સમાં વહેંચી દે છે. કર્મચારીનો પીએફ બેઝિક વત્તા ડીએની કુલ રકમના 12 ટકા જેટલો કપાય છે. આ રીતે કર્મચારીઓને પીએફ ઓછો કપાય છે. તેના કારણે કર્મચારી નિવૃત્ત થાય ત્યારે તેની પાસે પીએફનું ફંડ ઓછું ભેગું થયું હોય છે. તેના કારણે પરિવારની અને પોતાની આર્થિક જરૂરીયાતો પૂરી કરવામાં મુશ્કેલી પડે છે.